ประกาศคณะกรรมการกำกับกิจการพลังงานเรื่องการนำส่งและเบิกจ่ายเงินกองทุนพัฒนาไฟฟ้า สำหรับผู้รับใบอนุญาตจำหน่ายไฟฟ้าเพื่อการชดเชยและอุดหนุนผู้รับใบอนุญาตจำหน่ายไฟฟ้าซึ่งได้ให้บริการแก่ผู้ใช้ไฟฟ้าที่ด้อยโอกาสพ.ศ. ๒๕๕๙[๑] โดยที่เป็นการสมควรกำหนดหลักเกณฑ์วิธีการ และเงื่อนไขการนำส่งและเบิกจ่ายเงินกองทุนพัฒนาไฟฟ้าเพื่อการชดเชยและอุดหนุนผู้รับใบอนุญาตจำหน่ายไฟฟ้าซึ่งได้ให้บริการแก่ผู้ใช้ไฟฟ้าที่ด้อยโอกาสตามมติคณะรัฐมนตรีเมื่อวันที่๓๐ กันยายน ๒๕๕๘ ที่รับทราบมติคณะกรรมการนโยบายพลังงานแห่งชาติ ครั้งที่ ๓/๒๕๕๘ (ครั้งที่๓) เมื่อวันที่ ๑๓ สิงหาคม ๒๕๕๘อาศัยอำนาจตามความในมาตรา๑๑ (๑๐) มาตรา ๙๕ วรรคสอง มาตรา ๙๖ แห่งพระราชบัญญัติการประกอบกิจการพลังงาน พ.ศ.๒๕๕๐ และข้อ ๙ ของระเบียบคณะกรรมการกำกับกิจการพลังงาน ว่าด้วยกองทุนพัฒนาไฟฟ้าพ.ศ. ๒๕๕๓ คณะกรรมการกำกับกิจการพลังงานออกประกาศไว้ ดังต่อไปนี้ข้อ๑ ประกาศนี้เรียกว่า ประกาศคณะกรรมการกำกับกิจการพลังงานเรื่อง การนำส่งและเบิกจ่ายเงินกองทุนพัฒนาไฟฟ้า สำหรับผู้รับใบอนุญาตจำหน่ายไฟฟ้าเพื่อการชดเชยและอุดหนุนผู้รับใบอนุญาตจำหน่ายไฟฟ้าซึ่งได้ให้บริการแก่ผู้ใช้ไฟฟ้าที่ด้อยโอกาสพ.ศ. ๒๕๕๙ข้อ๒ ประกาศนี้ให้ใช้บังคับตั้งแต่วันที่ ๑พฤศจิกายน ๒๕๕๘ เป็นต้นไปข้อ๓ ให้ยกเลิก(๑)คำสั่งคณะกรรมการกำกับกิจการพลังงาน ที่ ๑๐๒/๒๕๕๕ เรื่องการนำส่งเงินกองทุนพัฒนาไฟฟ้าของผู้รับใบอนุญาตจำหน่ายไฟฟ้าที่เป็นภาคเอกชนสำหรับการอุดหนุนผู้ใช้ไฟฟ้าที่ด้อยโอกาส ลงวันที่ ๓๐ กรกฎาคม ๒๕๕๕(๒)คำสั่งคณะกรรมการกำกับกิจการพลังงาน ที่ ๑๗๗/๒๕๕๕ เรื่องการนำส่งเงินเข้ากองทุนพัฒนาไฟฟ้าของผู้รับใบอนุญาตจำหน่ายไฟฟ้าที่เป็นหน่วยงานของรัฐสำหรับการอุดหนุนผู้ใช้ไฟฟ้าที่ด้อยโอกาส ลงวันที่ ๒๖ ธันวาคม ๒๕๕๕ข้อ๔ ในประกาศนี้กองทุน หมายความว่า กองทุนพัฒนาไฟฟ้าตามมาตรา ๙๗(๑) แห่งพระราชบัญญัติการประกอบกิจการพลังงาน พ.ศ. ๒๕๕๐ผู้รับใบอนุญาต หมายความว่าผู้รับใบอนุญาตประกอบกิจการไฟฟ้า ประเภทใบอนุญาตจำหน่ายไฟฟ้าหน่วยจำหน่าย หมายความว่า จำนวนหน่วยจำหน่ายไฟฟ้าในรอบเดือนที่ผู้รับใบอนุญาตจำหน่ายให้กับผู้ใช้ไฟฟ้าประเภทกิจการขนาดกลาง กิจการขนาดใหญ่กิจการเฉพาะอย่าง องค์กรที่ไม่แสวงหากำไร ผู้ใช้ไฟฟ้าชั่วคราวผู้ใช้ไฟฟ้าที่สามารถงดจ่ายไฟฟ้าได้ และผู้ใช้ไฟฟ้าสำรองหน่วยจำหน่ายสุทธิ หมายความว่า จำนวนหน่วยจำหน่ายไฟฟ้าในรอบเดือนที่ผู้รับใบอนุญาตจำหน่ายให้กับผู้ใช้ไฟฟ้าประเภทกิจการขนาดกลาง กิจการขนาดใหญ่กิจการเฉพาะอย่าง องค์กรที่ไม่แสวงหากำไร ผู้ใช้ไฟฟ้าชั่วคราวผู้ใช้ไฟฟ้าที่สามารถงดจ่ายไฟฟ้าได้ และผู้ใช้ไฟฟ้าสำรองหักด้วยจำนวนหน่วยไฟฟ้าที่รับซื้อมาเพื่อการจำหน่ายจากการไฟฟ้านครหลวงการไฟฟ้าส่วนภูมิภาค การไฟฟ้าฝ่ายผลิตแห่งประเทศไทยและผู้รับใบอนุญาตจำหน่ายไฟฟ้าที่เป็นภาคเอกชนผู้ใช้ไฟฟ้าที่ด้อยโอกาส หมายความว่าผู้ใช้ไฟฟ้าประเภทบ้านอยู่อาศัย ที่ติดตั้งมิเตอร์ไฟฟ้าขนาด ๕ (๑๕) แอมแปร์และใช้ไฟฟ้าไม่เกิน ๕๐ หน่วยต่อเดือนโดยการอุดหนุนตั้งแต่ค่าไฟฟ้าประจำเดือนมกราคม ๒๕๕๙ เป็นต้นไปผู้ที่ได้รับการอุดหนุนจะต้องไม่เป็นนิติบุคคล และใช้ไฟฟ้าไม่เกิน ๕๐หน่วยต่อเดือน ติดต่อกันเป็นระยะเวลาไม่น้อยกว่า ๓ เดือนข้อ ๕[๒] ให้ผู้รับใบอนุญาตนำส่งเงินเข้ากองทุนเพื่ออุดหนุนค่าไฟฟ้าให้กับผู้ใช้ไฟฟ้าที่ด้อยโอกาสโดยจัดเก็บจากผู้ใช้ไฟฟ้าประเภทกิจการขนาดกลางกิจการขนาดใหญ่ กิจการเฉพาะอย่าง องค์กรไม่แสวงหากำไร ผู้ใช้ไฟฟ้าชั่วคราวผู้ใช้ไฟฟ้าที่สามารถงดจ่ายไฟฟ้าได้ และผู้ใช้ไฟฟ้าสำรองตั้งแต่ค่าไฟฟ้าประจำเดือนพฤศจิกายน๒๕๖๑ เป็นต้นไป โดยให้คำนวณเงินนำส่งเข้ากองทุนในอัตรา ๐.๐๐บาทต่อหน่วยจำหน่ายสุทธิ (ไม่รวมภาษีมูลค่าเพิ่ม) เป็นการชั่วคราว ในรอบเดือนที่เรียกเก็บค่าไฟฟ้าหักด้วยเงินอุดหนุนค่าไฟฟ้าที่ได้ให้บริการแก่ผู้ใช้ไฟฟ้าที่ด้อยโอกาสตามมาตรา ๙๗(๑)ในรอบเดือนที่เกิดขึ้นจริงในกรณีที่การไฟฟ้าฝ่ายผลิตแห่งประเทศไทยการไฟฟ้านครหลวง และการไฟฟ้าส่วนภูมิภาคเป็นผู้รับใบอนุญาตตามวรรคหนึ่งให้คำนวณเงินนำส่งเงินเข้ากองทุน ในอัตรา ๐.๐๐ บาทต่อหน่วยจำหน่าย (ไม่รวมภาษีมูลค่าเพิ่ม) เป็นการชั่วคราวในรอบเดือนที่เรียกเก็บค่าไฟฟ้า หักด้วยเงินอุดหนุนค่าไฟฟ้าที่ได้ให้บริการแก่ผู้ใช้ไฟฟ้าที่ด้อยโอกาสตามมาตรา๙๗ (๑) ในรอบเดือนที่เกิดขึ้นจริงข้อ๖ ให้ผู้รับใบอนุญาตรายงานข้อมูลการจำหน่ายไฟฟ้าภายในวันที่๒๕ ของเดือนถัดจากเดือนที่มีการเรียกเก็บเงินค่าไฟฟ้าข้อ๗ ในกรณีผลการคำนวณเงินนำส่งเข้ากองทุนตามข้อ๕ เป็นบวก ให้ผู้รับใบอนุญาตนำส่งเงินจำนวนดังกล่าวเข้ากองทุน ตามกำหนดระยะเวลาดังต่อไปนี้(๑)ผู้รับใบอนุญาตที่เป็นภาคเอกชน ภายใน ๔๕ วันนับถัดจากวันสิ้นเดือนที่มีการเรียกเก็บเงินค่าไฟฟ้า(๒)ผู้รับใบอนุญาตที่เป็นหน่วยงานของรัฐ ก่อน ๒ วันทำการสุดท้ายของเดือนถัดจากเดือนที่มีการเรียกเก็บเงินค่าไฟฟ้าข้อ๘ ในกรณีผลการคำนวณเงินนำส่งเข้ากองทุนตามข้อ๕ เป็นลบ ให้ผู้รับใบอนุญาตขอเบิกจ่ายเงินจำนวนดังกล่าวจากกองทุน ตามกำหนดระยะเวลาดังต่อไปนี้(๑)ผู้รับใบอนุญาตที่เป็นภาคเอกชน ตั้งแต่วันเปิดทำการวันแรก หลังจาก ๔๕ วัน นับถัดจากเดือนที่มีการเรียกเก็บเงินค่าไฟฟ้าเป็นต้นไป(๒)ผู้รับใบอนุญาตที่เป็นหน่วยงานของรัฐตั้งแต่วันทำการสุดท้ายของเดือนถัดจากเดือนที่มีการเรียกเก็บเงินค่าไฟฟ้าเป็นต้นไปข้อ๙ วิธีการคำนวณเงินนำส่งเข้ากองทุนการรายงานข้อมูล การนำส่งเงิน และการเบิกจ่ายเงินจากกองทุนของผู้รับใบอนุญาต สำหรับการอุดหนุนผู้ใช้ไฟฟ้าที่ด้อยโอกาสให้เป็นไปตามเอกสารแนบท้ายประกาศนี้ข้อ๑๐ ในกรณีที่ผู้รับใบอนุญาตไม่รายงานข้อมูลการจำหน่ายไฟฟ้าหรือไม่นำส่งเงินเข้ากองทุนหรือรายงานข้อมูลอันเป็นเท็จถือเป็นความผิดตามพระราชบัญญัติการประกอบกิจการพลังงานพ.ศ. ๒๕๕๐ หากผู้รับใบอนุญาตรายงานข้อมูลการจำหน่ายไฟฟ้าคลาดเคลื่อนโดยไม่เป็นความผิดตามวรรคหนึ่ง ให้ทำการปรับปรุงรายงานข้อมูลการจำหน่ายไฟฟ้าในรอบเดือนถัดไปพร้อมแสดงเหตุผลประกอบข้อ๑๑ ให้ประธานกรรมการกำกับกิจการพลังงานเป็นผู้รักษาการตามประกาศนี้และให้คณะกรรมการกำกับกิจการพลังงานเป็นผู้วินิจฉัยชี้ขาดปัญหาเกี่ยวกับการปฏิบัติตามประกาศนี้ประกาศณ วันที่ ๑๓ มกราคม พ.ศ. ๒๕๕๙พรเทพธัญญพงศ์ชัยประธานกรรมการกำกับกิจการพลังงาน[เอกสารแนบท้าย]๑. วิธีการคำนวณเงินนำส่งเข้ากองทุนการรายงานข้อมูล การนำส่งเงิน และการเบิกจ่ายเงินกองทุน เอกสารแนบท้ายประกาศคณะกรรมการกำกับกิจการพลังงานเรื่อง การนำส่งและเบิกจ่ายเงินกองทุนพัฒนาไฟฟ้าสำหรับผู้รับใบอนุญาตจำหน่ายไฟฟ้าเพื่อการชดเชยและอุดหนุนผู้รับใบอนุญาตจำหน่ายไฟฟ้าซึ่งได้ให้บริการแก่ผู้ใช้ไฟฟ้าที่ด้อยโอกาสพ.ศ. ๒๕๕๙(ดูข้อมูลจากภาพกฎหมาย) ประกาศคณะกรรมการกำกับกิจการพลังงานเรื่อง การนำส่งและเบิกจ่ายเงินกองทุนพัฒนาไฟฟ้า สำหรับผู้รับใบอนุญาตจำหน่ายไฟฟ้าเพื่อการชดเชยและอุดหนุนผู้รับใบอนุญาตจำหน่ายไฟฟ้าซึ่งได้ให้บริการแก่ผู้ใช้ไฟฟ้าที่ด้อยโอกาส (ฉบับที่ ๒) พ.ศ. ๒๕๖๑[๓]ข้อ ๒ ประกาศนี้ให้ใช้บังคับตั้งแต่วันที่ ๑พฤศจิกายน ๒๕๖๑ เป็นต้นไปชวัลพร/ปริยานุช/จัดทำ๓กุมภาพันธ์ ๒๕๕๙ปุณิกา/เพิ่มเติม[๑] ราชกิจจานุเบกษาเล่ม ๑๓๓/ตอนพิเศษ ๒๔ ง/หน้า ๒๓/๒๘ มกราคม ๒๕๕๙[๒] ข้อ ๕แก้ไขเพิ่มเติมโดยประกาศคณะกรรมการกำกับกิจการพลังงาน เรื่องการนำส่งและเบิกจ่ายเงินกองทุนพัฒนาไฟฟ้า สำหรับผู้รับใบอนุญาตจำหน่ายไฟฟ้าเพื่อการชดเชยและอุดหนุนผู้รับใบอนุญาตจำหน่ายไฟฟ้าซึ่งได้ให้บริการแก่ผู้ใช้ไฟฟ้าที่ด้อยโอกาส (ฉบับที่ ๒) พ.ศ. ๒๕๖๑[๓] ราชกิจจานุเบกษาเล่ม ๑๓๕ ตอนพิเศษ ๒๗๔ ง/หน้า ๑๓/๑พฤศจิกายน ๒๕๖๑